PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Bratislava    26. 06.2000

Číslo:	2000/ZK/1/1/179						

 	Protimonopolný úrad Slovenskej republiky, I. výkonný odbor, v správnom konaní začatom z vlastného podnetu vo veci porušenia § 3 zákona č. 188/1994 Z. z. o ochrane hospodárskej súťaže v znení  zákona č.  240/1998 Z. z. o poľnohospodárstve a o zmene          a doplnení ďalších zákonov  voči podnikateľovi Eduard Rada, s.r.o., Pivovar Steiger 24, 966 02 Vyhne takto
					rozhodol:

	na základe § 12 ods. 2  zákona č. 188/1994 Z. z. o ochrane hospodárskej súťaže           v znení zákona č.  240/1998 Z. z. o poľnohospodárstve a o zmene a doplnení ďalších zákonov,  v spojení s § 2 ods. 1 citovaného zákona  Helena  Rendeková Hostinec HÁJIČEK, Chrenovec - Brusno č. 410,  972 32 Chrenovec - Brusno nie je účasníkom konania.

Odôvodnenie:

	Dňa  01. 02. 2000 sa  začalo z podnetu Protimonopolného úradu Slovenskej republiky, I. výkonný odbor (ďalej len „úrad“), správne konanie v zmysle § 11 ods. 1 písm. b) zákona č. 188/1994 Z. z. o ochrane hospodárskej súťaže v znení zákona č. 240/1998 Z. z. o poľnohospodárstve a o zmene a doplnení ďalších zákonov (ďalej len „zákon“) vo veci porušenia § 3 zákona voči podnikateľovi Eduard Rada, s.r.o., Pivovar Steiger 24, 966 02 Vyhne (ďalej len „pivovar Steiger“).

	V rámci  konania úrad  vyžiadal  od  pivovaru Steiger všetky typy  zmlúv vrátane príloh resp. dodatkov k nim, ktoré majú uzatvorené so svojimi odberateľmi piva, údaje o dodávkach piva na trh SR a zoznam odberateľov piva.

	V správnom konaní  boli  predmetom skúmania zmluvy, ktoré má pivovar uzatvorené s odberateľmi typu  zariadení s priamou konzumáciou piva ako sú hotely, reštaurácie, kaviarne. Z predložených podkladov a údajov  úrad zistil, že ide o zmluvy, ktoré majú vertikálny  charakter,  to znamená, že sú uzatvorené medzi stranami pôsobiacimi na rôznych úrovniach trhu,  t.j. medzi výrobcom a predajcom.

	Úradu bola taktiež  zaslaná  Zmluva  o prenajatí veci (ďalej len „Zmluva“), uzatvorená s podnikateľom  Helena Rendeková Hostinec HÁJIČEK, Chrenovec - Brusno, 410, 972 32 Chrenovec - Brusno uzatvorená dňa 26.04.1999 (ďalej len „ Helena Rendeková“).

	Vzhľadom na charakter  predmetnej Zmluvy,  plnením ktorej môže dôjsť k obmedzeniu hospodárskej súťaže, oznámil úrad  listom č. 1525/PMÚ SR/2000  dňa 09. 05. 2000 podnikateľovi Helena Rendeková, že je účastníkom predmetného správneho konania. Úrad zároveň požadoval zaslať  podklady a informácie potrebné   pre vydanie rozhodnutia vo veci.

	V zmysle § 2 ods. 1 písm. a) zákona sa tento zákon vzťahuje na podnikateľov, iné fyzické a právnické osoby, ktoré vykonávajú hospodársku činnosť a ich združenia (ďalej len „podnikatelia“).

	Dňa 24. 05. 2000 úrad zistil skutočnosť, že Rozhodnutím o zrušení živnostenského oprávnenia vydaného Okresným úradom v Prievidzi, Odbor živnostenský a ochrany spotrebiteľa, sp. č. OZO - 2000/16094/00002 DAG, reg. č. 1397/2000 zo dňa 05.05. 2000 bolo živnostenské oprávnenie podnikateľa Helena Rendeková zrušené  na vlastnú žiadosť podnikateľky. 

	Vzhľadom  k tomu, že zmluvný vzťah  pri odbere piva z pivovaru Steiger prešiel na podnikateľa  Róbert Rendek - Jumby bar, Chrenovec - Brusno č. 410, 972 32 Chrenovec Brusno (ďalej len „ podnikateľ Róbert Rendek“) na základe Zmluvy o prenájme hnuteľnej veci, uzatvorenej dňa 19. 05. 2000,  úrad oznámil listom č 1741/PMÚ SR/2000 dňa 24. 05. 2000 podnikateľovi Róbert Rendek, že je účastníkom predmetného správneho konania.

	Na základe skutočnosti, že Helena Rendeková nie je  podnikateľom v zmysle zákona, úrad rozhodol tak, ako je uvedené vo výrokovej časti tohto rozhodnutiu.

Poučenie:

	Podľa § 61 ods.1 zákona č. 71/1967 Zb. o správnom konaní proti tomuto rozhodnutiu možno podať na Protimonopolný úrad Slovenskej republiky, I. výkonný odbor v lehote 15 dní odo dňa oznámenia tohto rozhodnutia rozklad. Včas podaný rozklad má odkladný účinok.

                                                           				Ing. Ján Matuský
								riaditeľ I. výkonného odboru

Rozhodnutie sa doručí:

1.Helena Rendeková , Morovnianska cesta 11/18, Handlová